Document ID: 32006D0749

KOMMISSIONENS BESLUTNING
af 31. oktober 2006
om ændring af beslutning 2004/4/EF om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten
(meddelt under nummer K(2006) 5109)
(2006/749/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 16, stk. 3, og
ud fra følgende betragtninger:
(1)
I henhold til Kommissionens beslutning 2004/4/EF (2) forbydes i princippet indførsel på EF's område af knolde af Solanum tuberosum L. med oprindelse i Egypten. Som undtagelse kunne sådanne knolde med oprindelse i »skadegørerfrie områder« i importsæsonen 2005/06 føres ind på EF’s område, forudsat at bestemte betingelser overholdtes.
(2)
I importsæsonen 2005/06 blev der foretaget et lille antal tilbageholdelser af Pseudomonas solanacearum (Smith) Smith.
(3)
Egypten har forelagt en rapport om årsagerne til disse tilbageholdelser. Rapporten indeholder nærmere oplysninger om de strengere foranstaltninger, Egypten har truffet for så vidt angår de skadegørerfrie områder og de eksportører, som tilbageholdelserne vedrørte. Visse områder er fjernet fra listen over skadegørerfrie områder for importsæsonen 2006/07. To af de berørte importører har fået en officiel advarsel, og én eksportør har fået forbud mod at eksportere i importsæsonen 2006/07.
(4)
På baggrund af oplysningerne fra Egypten har Kommissionen fastslået, at der ikke er risiko for spredning af Pseudomonas solanacearum (Smith) Smith ved indførsel til EF af knolde af Solanum tuberosum L., der har oprindelse i skadegørerfrie områder i Egypten, forudsat at bestemte betingelser overholdes.
(5)
I importsæsonen 2006/07 bør indførsel på EF's område af knolde af Solanum tuberosum L. med oprindelse i skadegørerfrie områder i Egypten derfor være tilladt.
(6)
Beslutning 2004/4/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
I beslutning 2004/4/EF foretages følgende ændringer:
1)
Artikel 2 ændres således:
a)
I stk. 1 ændres »2005/06« til »2006/07«.
b)
I stk. 2 ændres »importsæsonen 2005/06« til »den i stk. 1 omhandlede importsæson«.
2)
I artikel 3 ændres »importsæsonen 2005/06« til »den i artikel 2, stk. 1, omhandlede importsæson«.
3)
I artikel 4 ændres »30. august 2006« til »31. august 2007«.
4)
I artikel 7 ændres »30. september 2006« til »30. september 2007«.
5)
I bilaget foretages følgende ændringer:
a)
I punkt 1, litra b), nr. iii), ændres »2005/06« til »2006/07«.
b)
I punkt 1, litra b), nr. iii), andet led, ændres »1. januar 2006« til »1. januar 2007«.
c)
I punkt 1, litra b), nr. xii), ændres »1. januar 2006« til »1. januar 2007«.
d)
I punkt 5, andet afsnit, ændres »importsæsonen 2005/06« til »den i artikel 2, stk. 1, omhandlede importsæson«.
Artikel 2
Denne beslutning er rettet til medlemsstaterne.
Udfærdiget i Bruxelles, den 31. oktober 2006.

Labels: 17
0
3
6
18